Alcàsser Remodelarà Tots els Parcs Infantils del Municipi
Lun, 12/07/2021 - 06:44

L'Ajuntament d'Alcàsser ha aprovat una línia de crèdit extraordinària per a remodelar i renovar els parcs infantils del municipi. En total, es destinaran 250.000 euros a unes actuacions que finalitzaran amb una adaptació de la normativa de tots els parcs i jardins de la localitat.

Està previst que s'actue en cadascuna de les zones de la localitat on es disposa de parcs infantils. En els espais recreatius que es van crear en 2017 s'augmentaran i ampliaran els jocs disponibles.

Tal com recorda Eva Zamora, alcaldessa d'Alcàsser, "els parcs infantils són espais que es desgasten molt pel seu ús i malgrat que ja es va realitzar un manteniment en el seu moment, ha arribat l'hora de renovar-los". La primera edil considera "essencial" dotar al municipi "d'espais de joc adaptats i renovats", més en una època en la qual cal promoure el joc a l'aire lliure de les nostres xiquetes i xiquets.

L'objectiu de l'Ajuntament és licitar les obres en els pròxims dies perquè concloguen abans de finalitzar l'any.